## Beskrivelse af oplæring i Finland

* **Navn:** Michael Z.
* **Hvor har du været?** – Finland, Helsinki, April 2023
* **Beskrivelse af lærestedet** – 5 Etager, 13 beboere, Helsinki midtby
* **Personalebeskrivelse** – 3 arbejdere i DV, 2 i AV og 1 om natten.
**Hvilke faggrupper? –** En blanding af, hvad der svarer til spl, Assistenter, hjælpere, samt frivillige.
* **Bruger-/beboerbeskrivelse** – Beboere er typisk 60+, og lider enten af en fysisk eller psykisk nedsættelse. Typisk med hukommelsesnedsættelse. Plejeformen er primært rehabiliterende, men der er også en god mængde arbejdsopgaver, der kræver kompenserende hjælp.
* **Hvilke samarbejdspartnere er der i lokalsamfundet?**De lokale organisationer som værtsstedet har direkte kontakt til er: Frivillige organisationer, der kommer og går, træner, spiller, læser og hygger med beboerne. Desuden er der også visse kontaktmuligheder for hospice, præst, laboratorie (til biokemiske prøvesvar).

* **Hvordan har din arbejdsdag set ud?**

En typisk arbejdsdag involverer, at vi møder ind og sammen spiser morgenmad, hvis man har lyst. Så uddeler vi beboerne og gennemgår, hvem der har bad eller andre aktiviteter i løbet af dagen.
Dernæst går man mere eller mindre i gang med at hjælpe beboere op og i gang med deres dag.
Det, der var specielt unikt ved dette finske sted, var, at man havde 2-3 beboere hver, og man fokuserede nærmest selvstændigt på deres behov for resten af vagten, så arbejdsbyrden kunne ofte variere meget.

* **Hvor og hvordan har du boet?**
Jeg har lejet mig ind på et værelse midt i byen, som fungerer som et kollegie. Der er fælles køkken og bad, men der er udmærket udstyr til begge. Desuden kan der også vaskes tøj, hvis man ønsker. Prisen for en måned har været 6500,- hvilket ligger tæt på, hvad kollegaer ville estimere for beliggenheden, hvilket for resten er 600m fra et kæmpe indkøbscenter (Det største i norden), og rig mulighed for transport med både bus og tog.
* **Hvordan har du transporteret dig rundt?**
Jeg har primært gået rundt i byen, samt taget bus. Der går busser hele tiden, og du venter sjældent mere end 4 minutter.
I starten af perioden blev jeg anbefalet (og hjulpet) til at skaffe et månedskort til studiepris, så jeg frit kunne tage bus, tog, metro etc. for 45 EURO (335 DKK)
* **Hvad er prisniveauet på dagligvarer?**
Prisniveauet synes jeg selv ligger lidt højere end i danske butikker, men grundet verdenssituationen er de også ramt af inflationen her.
Men mad specifikt er dyrere, både af dagligvarer og i restauranter.
* **Er der specielle ting, man skal være opmærksom på, hvis man kommer som elev, der hvor du har været?**
	+ -Vær opmærksom på, at det er en meget sikker by. Om du går rundt alene om dagen eller om natten, er gaderne altid velbelyst, og der er altid adskillige 24/7 butikker inden for gåafstand.
	+ Helsinki er en stor by, og der kan være meget larm, hvis man er vant til mindre byer eller kommer fra landet, så jeg ville anbefale ørepropper eller lign, afhængig af dit opholdssted.
* **Andre interessante ting:**
	+ Stedet, jeg arbejde, er et privat sted, hvor folk typisk har egenbetaling, medmindre de får hjælp (eller speciel bevilling) fra staten.
	Dvs. det er ekstremt svært at få en plads, samt prisen pr måned er €5000 (cirka 37.000 DKK).
	+ Desuden er mange at beboerne multilinguale, hvilket i praksis betyder, at mange af dem snakker både finsk, svensk, fransk, spansk og lidt dansk.